следващата учебна година. Това се установява въз основа на декларации за разходи, изпратени до Комисията в съответствие с член 4 от Регламент (ЕО) No 883/2006 на Комисията (5). Ограниченията са, както следва:
 а)
 когато усвояването на разпределените средства е под или равно на 50 % от окончателно разпределените, няма да бъдат предоставяни допълнителни средства;
 б)
 когато усвояването на разпределените средства е над 50 %, но под или равно на 75 % от окончателното разпределение, максималният размер на допълнителните средства се ограничава до 50 % от индикативното разпределение;
 в)
 когато усвояването на разпределените средства е над 75 % от окончателното разпределение, максималният размер на допълнителни средства не се ограничава.
 2)
 В член 10, параграф 1 буква в) се заменя със следния текст:
 „в)
 брой на децата с редовно присъствие в съответните учебни заведения с право да получат продуктите, обхванати от схемата за предлагане на плодове в училищата на държавата членка, в периода, за който е подадено заявлението за помощ;“.
 3)
 В член 12, параграф 2 първото изречение се заменя със следния текст:
 „Държавите членки извършват оценка на прилагането на своите схеми за предлагане на плодове в училищата и на тяхната ефективност, включително въздействието им върху хранителните навици на децата.“
 4)
 Член 15 се заменя със следното:
 „Член 15
 Уведомления
 1. Не по-късно от 30 ноември в годината, в която посоченият в член 4, параграф 1 период приключва, държавите членки уведомяват Комисията за:
 а)
 резултатите от мониторинга, както е предвидено в член 12, параграф 1;
 б)
 проверките на място, проведени съгласно член 13 и член 16, и направените констатации.
 2. Когато една държава членка промени посочената в член 3 стратегия, тя уведомява Комисията за своята нова стратегия не по-късно от 31 януари на следващата година.
 3. Уведомленията, посочени в настоящия регламент, се извършват в съответствие с Регламент (ЕО) No 792/2009.
 4. Комисията публикува редовно стратегиите на държавите членки и резултатите от извършените от тях мониторинг и оценка.“
 5)
 Приложение II се заменя с текста, съдържащ се в приложението към настоящия регламент.
 6)
 Приложение IIа се заличава.
 Член 2
 Специфични правила за учебната 2013/2014 г.
 1. Чрез дерогация от член 4, параграф 4 от Регламент (ЕО) No 288/2009 във връзка с приложение II към него за учебната 2013/2014 г. Комисията взема решение относно окончателното разпределение на помощта от Съюза, както е посочено в същия член 4, параграф 4, трета алинея, като вземе предвид всяка предварително предоставена информация — с оглед на влизането в сила на Договора за присъединяване на Хърватия — от страна на Хърватия за нейната стратегия и заявление за помощ, когато такава информация се предоставя на доброволен принцип до 31 януари.
 2. Чрез дерогация от член 4, параграф 1 от Регламент (ЕО) No 288/2009 за учебната 2013/2014 г. Хърватия ще уведоми за своята стратегия и заявление за помощ до 10 юли 2013 г., а чрез дерогация от член 4, параграф 4 от посочения регламент Комисията ще вземе решение относно окончателното разпределение на помощта за Хърватия до 31 юли 2013 г.
 Член 3
 Влизане в сила и прилагане
 Настоящият регламент влиза в